
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Către



Biroul permanent al Camerei Deputaţilor



În conformitate cu prevederile Regulamentului Camerei Deputaţilor, vă înaintăm, alăturat, RAPORTUL asupra proiectului de Lege pentru respingerea Ordonanţei Guvernului nr. 106/2000 privind constituirea şi organizarea clerului militar, trimis Comisiei noastre, spre dezbatere în fond, cu adresa nr. 175 din 12 martie 2001.



În raport de obiectul şi conţinutul periodic al proiectului de lege, acesta face parte din categoria legilor ordinare.

PREŞEDINTE, 







SECRETAR,

Nicolae Păun 







Florea Buga 

PARLAMENTUL ROMÂNIEI

CAMERA DEPUTAŢILOR
Comisia pentru drepturile omului, culte 

şi problemele minorităţilor naţionale 

RAPORT

asupra proiectului de Lege pentru respingerea Ordonanţei Guvernului nr. 106/2000 privind constituirea şi organizarea clerului militar



În conformitate cu prevederile art. 89 din Regulamentul Camerei Deputaţilor, Comisia pentru drepturile omului, culte şi problemele minorităţilor naţionale a fost sesizată, spre dezbatere în fond, cu proiectul de Lege pentru respingerea Ordonanţei Guvernului nr. 106/2000 privind constituirea şi organizarea clerului militar, adoptată în temeiul art. 1 litera G pct. 8 din Legea 125/2000 referitoare la abilitarea Executivului de a emite ordonanţe, publicată în Monitorul Oficial, Partea I, nr. 436 din 3 septembrie 2000.



Potrivit prevederile art. 60 din Regulamentul Camerei Deputaţilor, Comisia pentru drepturile omului, culte şi problemele minorităţilor naţionale a examinat proiectul de lege în şedinţa sa din 21 martie 2001.



Membrii Comisiei au constatat că Ordonanţa Guvernului nr. 106/2000 are acelaşi obiect de reglementare cu cel al Legii nr. 195/2000 privind constituirea şi organizarea clerului militar, lege care în art. 28 prevede că: “Pe data intrării în vigoare a prezentei legi se abrogă Ordonanţa Guvernului nr. 106/2000 privind constituirea şi organizarea clerului militar, publicată în Monitorul oficial al României, Partea I, nr. 436 din 3 septembrie 2000”.



Pe cale de consecinţă, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi aprobare, proiectul de lege în forma adoptată de Senat în şedinţa sa din 1 martie 2001, care în articolul unic respinge Ordonanţa Guvernului nr. 106/2000.



Având în vedere obiectul şi conţinutul juridic al proiectului de lege, acesta face parte din categoria legilor ordinare.

PREŞEDINTE, 







SECRETAR,

Nicolae Păun







Florea Buga 

Întocmit: Expert Aurel Zamfirescu

